《和孙俣朝奉立春》
宋代·李复

闰余随腊报迎春，便觉勾芒令有神。
流转光阴频著物，峥嵘岁有苦惊人。
花装宝蜡余枝弱，菜点凋盘小绿匀。
从此试听枝上鸟，渐传芳信语言新。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。